text: Myndin er tikin uttan fyri Hotel Brandan, har týska parið býr. Løgið at seta seg í bilin, tí alt er so einfalt í mun tl bilar í dag. (Mynd Vagnur)
text: #000001
text: Kom í vikuna at koyra á Velbastaðvegnum aftan fyri litfagran Morris 1000 bil, sum meg minnist nógvir koyrdu í gøtunum í 1960- og 1970- árunum. Seinasti Morris 1000 ,meg minnist. var tann hjá Erik Petersen, sum sonurin Hergeir Petersen seinni átti. Hesin bilur er ikki til longur. Ein beiggi mín átti tríggjar Morris 1000 bilar. Les meira...
text: #000002
text: Um reppið at Bacalao í 1950-árunum var bygt á Skipanesi
text: #000003
text: Tað stóð ikki á hjá Bacalao at fáa nógmikið av saltfiski at turka til klippfisk, tí so nógvir trolarar vóru eftir kríggið keyptir til Føroya úr Bretlandi
text: #000004
text: Tá vit ungu serliga dreingirnir blivu uppvaksnir við Landavegin dró sjóvarmálin. Alt tað ókenda. Pápi okkara bannaðu okkum at fara oman til sjógvin uttan vit dugdu at svimja, og tað lærdu vit okkum í Sandagerði ella í Mylluhylinum í Sandá.
text: #000005
text: Nú tú mangan spákar á Vestaru bryggju, leita tankarnir um Bacalao, hetta stóra arbeiðsplássið, har millum 200 og 300 fólk arbeiddu. Nógv eru góðu minnini. Vit eru jú uppvaksin við Bacalao, partaferlag, sum var stovnað í. oktobur mánað 1953, tá eg var fýra ára gamal. Longu á ungum árum vistu vit, at Bacalao merkir toskur á sponskum og portugisiskum. Les meira...
text: #000006
text: Forvitnislig mynd frá 1956 av fimleikarum í Havnar fimleikafelag
text: #000007
text: Altíð áhugavert og spennandi at fáa eldri mynd í hondina, sum tú ikki hevur sæð áður. Herfyri fekk eg mynd av fimleikarum frá 1956. Fimleikararnir eru í dag um áttati ára aldur pluss og minus eitt ár. Fleiri eru farnir. Ja, so at royna at finna fram øll nøvnini, og við hjálp frá Finn Bjørn mín góða vini á Fjóni finna vit 33 av 36 nøvnum. Summi andlit kennir tú beinanvegin men onnur ikki. So at leita ymsastaðni.
text: #000008
text: 1956 var serligt skúlaár, tí tá var Tórshavnar kommunuskúli tikin í nýtslu. Ætlanin var at byggja skúlan sunnanfyri Plantasjuna, men ætlanin var slept, og í 1952 var grivið út og grundin liðug í 1953. Steðgur kom tá í til seinast í 1954, men logsins 3. septembur 1956 fóru 440 næmingar í 19 flokkum í nýggja skúlan. Pláss var fyri 700 næmingum, sum seinni kundi víðkast 1000 næmingar. Myndin er tikin í nýggju fimleikahøllini í Kommunuskúlanum, tí fimleikahøllin, sum var knýtt at Realskúlan var tikin niður og sett upp aftur úti á Tórshavnar skipasmiðju. Kanska onkur kennist við fimleikararnar nummar 2, 9 og 15 (Vagnur)
text: #000009
text: Í 1985 skrivaði Esmar Fuglø bóklingin Okkurt á leið míni – gáva til vinir og kenningar
text: #000011
text: Tá vit vóru unglingar við Landavegin, komu vit mangan oman á Vestaru bryggju, navn, sum vit ikki kendust við tá. Tí vit søgdu oman á Bacalao, Skipasmiðjuna, Saltsøluna, Tunnuvirkið, Ískaina, Fiskasentralin ella Álaker. Minnist væl Esmar Fuglø, sum var stjóri í Esso. Visti eisini, at hann var kendur vinnulívsmaður og sigldi øll árini undir seinna heimsbardaga, har hann forvann nógvan pening sum skipari við Leivi Øssursyni. Les meira...
text: #000013
text: Tá eg í myndabók hjá familjuni síggi sluppina Grundick hjá abba mínum pumpa sjógv úr stórum farmaskipi, gjørdist eg forvitin. Myndirnar eru frá 1941. Eg at leita og kom í bókini Stríðsárini 2 eftir Niels Juul Arge fram á greinina um finska farmaskipið Carolinu Thorden, sum eg hevði lisið um fyri nú nógvum árum síðani. Skipið var komið úr Amerika á rannsóknarferð fyrst til Vardø í Norra og var komið til Føroya. Skipið var 26. mars 1941 eysturi úr Borðuni, har skiparin fekk boð frá bretum at sigla í Nólsoyarfjørð. Les meira...
text: #000016
text: Regin, Simme og Haldin vóru við í føroyafilmi frá 1961
text: #000017
text: Regin, sáli (1939-2019), Simme (føddur 1932) og Haldin, sáli (1938-2012) avmyndaðir í Tórshøll í 1961 í sambandi við føroyafilm.
text: #000018
text: Fekk forvitnisliga mynd frá 1961 sendandi frá vinmanni. Kenni allar tónleikararnar á myndini Simma Jacobsen, Regin Jacobsen, sála og Haldin Joensen, sála. Dittaði mær at ringja til Simma, sum nú er 91 ára gamla. Spurdi, um hann minnist hesa mynd. Jú, tað gjørdi hann. Hetta skuldi gerast áhugaverd samrøða. Og Simmi sigur: Les meira...
text: #000019
text: Standmyndin ongan góðan havt í mong, mong ár. Nú hómast ein glotti
text: #000020
text: Gleði meg aftur at síggja umvældu standmyndina í Havnará. Brotin gløs mugu skiftast, nýggj ljós í ánna, ja, og pumpiverkið skamt frá vegnum má høvuðsumvælast. Vit síggja ljósini í ánni og rørini, har vatnið verður sproytað upp á standmyndina. (Mynd Vagnur)
text: #000021
text: Vit eru so heppin at hava Plantasjuna og harvið Havnará sum nærmasti granni. Gangi fram við ánni mest sum hvønn dag og fegnist um trø, dunnur og serligu standmyndina í ánni. Í 1992 evnaði listamaðurin Tróndur Patursson standmyndina, sum myndar hest við Sjúrði á bakinum og ormin Frænir, sum kemur úr ánni. Hugskotið hevur listamaðurin funnið í Sjúrðarkvæðnum – Regin smiði. .
text: #000022
text: Vøkur standmynd úr stáli við vøkrum litgløsum, sum fingu ljós frá lyktum í ánni. Nógv fólk sóust fyrstu árini standa við áarbakkan hyggjandi at standmyndini og uttan iva lótu tankarnar reika. Men seinastu nógvu árini hevur standmyndin ongan góðan havt. Dittaði mær at kanna málið, hví so var. Spell, tí meg minnist vakra samspælið millum vatnið, litgløsini, hestin, Sjúrð og ormin Frænir. Les meira...
text: #000023
text: Fekk sendandi áhugaverda mynd av næmingum/fimleikarum
text: #000024
text: Myndin tikin í skúlagarðinum í Realskúlan.
text: #000025
text: Fekk um dagarnar sendandi mynd frá dóttir Jens Guttesen sála. Myndin er av næmingum/fimleikarum í gamla Realskúla. Ása mamma mín gekk í sama flokki sum fleiri á myndini, og meg minnist, at tey hittust á gamalsaldrinum til samkomu á Hotel Hafnia. Hetta var mamma ógvuliga fegin um. Les meira...
text: #000026
text: Úr myndasavninum – Áhugaverd mynd frá 1950-árunum
text: #000027
text: 10-mannaførini liggja undir Müllers pakkhúsi, áðrenn leiðin gongur út á Gulan. (Mynd Christian Holm Jacobsen myndasavn.)
text: #000028
text: Hvørja ferð eg síggi eldri mynd, hugsaði allar fyrstum árið, myndin er tikin? Myndin omanfyri er løtt at gita, tí nýggi Sjómansskúlin er góður at miðja seg eftir. Ùtgrevsturin til Sjómansskúlan byrjaði í 1958 og eftir drúgt arbeiði var skúlin vígdur 4. januar 1962. So myndin er frá 1958 ella 1959. Helst 1958. Uppi á Heynum høgru megin flutti Høgni Mohr og konan inn í nýggj hús í 1959. Síggi ikki húsini á myndini. Áhugavert at síggja júst hesa myndina, tí tá varð róð kapp inn í Vágsbotn.
text: #000029
text: Kappróðrarbátarnir stóðu til framsýningar á Bursatanga, og tá teir vóru flotaðir á ólavsøku, róðu teir fram við áskoðarunum á Vágsbotni, áðrenn leiðin gekk vestureftir undir Müllers pakkhús fyri síðani at rógva út undir Argjaland ella út á Gulan. Skipasmiðjan var ikki eins stór í 1958. Ein sleipivongnur og so stóra barakkin, har alt timburarbeiðið fór fram. Tá bygdi skipasmiðjan skip úr timbri. Hekla áraka Skeiva pakkhús er á nógvum myndum. Hetta far má hava ligið mong ár við teym, tí fá skip eru avmyndað so nógv sum Hekla, sum hevur sína søgu. Á myndini er Sjómansskúli sjómansskúli og ikki kontór hjá skipasmiðjuni MESt. Áhugaverd mynd. (Vagnur)
text: #000030
text: Hitti tvær skemtiligar gentur í Keypmannahavn í 2009
text: #000031
text: Genturnar vildu á henda hátt stuðla teimum samkyndu. (Mynd Vagnur)
text: #000032
text: Vit vóru í Danmark í 2009 og vitjaðu ein vinkonu, sum tíverri ikki er millum okkum longur. Eg var tá úti fyri serligari hending við kanalirnar í Keypmannahavn, tá fólk flokkaðust um tvær ungar gentur, sum høvdu eins litt yvirskegg og hárið. Eg fann fram myndatólið og spurdi genturnar, um eg kundi taka mynd av teimum. Jú, tað kundi eg gott, og eg fekk eisini søguna um yvirskeggini. Les meira...
text: #000033